CELEX: C2007/297/03
Language: sk
Date: 2007-12-08 00:00:00
Title: Vec C-146/05: Rozsudok Súdneho dvora (tretia komora) z  27. septembra 2007 (návrh na začatie prejudiciálneho konania, ktorý podal Bundesfinanzhof – Nemecko) – Albert Collée, univerzálny právny nástupca Collée KG/Finanzamt Limburg an der Lahn (Šiesta smernica o DPH — Článok 28c A písm. a) prvý odsek — Dodávka v rámci Spoločenstva — Odmietnutie oslobodenia — Dôkaz o dodávke predložený oneskorene)

8.12.2007   
            
            
               SK
            
            
               Úradný vestník Európskej únie
            
            
               C 297/3
            
         Rozsudok Súdneho dvora (tretia komora) z 27. septembra 2007 (návrh na začatie prejudiciálneho konania, ktorý podal Bundesfinanzhof – Nemecko) – Albert Collée, univerzálny právny nástupca Collée KG/Finanzamt Limburg an der Lahn
   (Vec C-146/05) (1)
   
   (Šiesta smernica o DPH - Článok 28c A písm. a) prvý odsek - Dodávka v rámci Spoločenstva - Odmietnutie oslobodenia - Dôkaz o dodávke predložený oneskorene)
   (2007/C 297/03)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Albert Collée, univerzálny právny nástupca Collée KG
   
      Žalovaný: Finanzamt Limburg an der Lahn
   Predmet veci
   Návrh na začatie prejudiciálneho konania – Bundesfinanzhof – Výklad článku 28c bodu A písm. a) smernice 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23), v znení zmien a doplnení – Zamietnutie oslobodenia od dane z obratu u dodávky tovarov v rámci Spoločenstva – Oneskorené predloženie účtovného dokladu preukazujúceho uskutočnenie dodávky v rámci Spoločenstva
   Výrok rozsudku
   Článok 28c A písm. a) prvý odsek šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 91/680/EHS zo 16. decembra 1991, sa má vykladať tak, že mu odporuje, aby daňový orgán členského štátu odmietol oslobodiť od dane z pridanej hodnoty dodávku v rámci Spoločenstva, ktorá sa nepochybne uskutočnila, z jediného dôvodu, že dôkaz o takejto dodávke nebol predložený v potrebnom čase.
   Pri skúmaní práva na oslobodenie od dane z pridanej hodnoty týkajúcej sa takejto dodávky má vnútroštátny súd zohľadniť skutočnosť, že zdaniteľná osoba najprv a vedome zatajila existenciu dodávky v rámci Spoločenstva, iba vtedy, ak existuje nebezpečenstvo straty daňových príjmov a ak toto nebezpečenstvo zdaniteľná osoba úplne neodstránila.
   
      (1)  Ú. v. EÚ C 143, 11.6.2005.